kardosdrur/scandi-wiki huggingface dataset:
Marius Christensen

Peter Marius Meilsøe Christensen (24. juni 1874 i Sundbyvester – 25. juni 1907 i København) var en dansk fotograf.

Han åbnede fotografisk atelier på Amagertorv 19 i København i 1890'erne og blev medlem af Dansk Photographisk Forening i 1896. Under sit eget navn og navnet "Atelier Moderne" var han en meget benyttet portrætfotograf i et halvt årti fra ca. 1900 til sin død. Hans fotografier kendetegnes ofte ved meget stærk kontrast og sort/mørk baggrund. Hans bomærke kendetegnes af skønvirkestilen.

Hans enke fortsatte forretningen nogle få år.

Kilder 
 Ole Hesagers database
 Fødsels- og dødsår bl.a. opgivet her 

Fotografer fra Danmark
Danskere i 1800-tallet
Danskere i 1900-tallet
Angelica Sin

Angelica Sinn (født 9. april 1974 i North Carolina), er en amerikansk pornoskuespiller. Hun har medvirket i over 300 pornofilm, deriblandt The New Devil in Miss Jones fra 2005, der vandt en AVN.

Udvalgt film 
 All About Ass # 16
 American Anal Association
 Anal Offenders
 Anal University # 3
 Angelica's Anal Sinns
 Big Fat F.N. Tits # 4
 Big Tit Brotha Lovers # 2
 Big Tit Prison # 2
 Big Tit Teasers # 6
 Big Wet Asses # 3
 Extreme Big Tits # 4
 Fuck You Ass Whores # 2, # 4
 Gag Factor # 6
 Lauren Phoenix's Fuck Me
 Severe Anal

Eksterne henvisninger 
 

Pornoskuespillere fra USA
Peter Erasmus Müller

Peter Erasmus Müller (P.E. Müller) kan henvise til flere personer:

 Peter Erasmus Müller (biskop) (1776-1834) – dansk biskop og sprogmand
 Peter Erasmus Müller (forstmand) (1840-1926) – dansk forstmand og jordbundsbotaniker
 Peter Erasmus Lange-Müller (1850-1926) – dansk komponist
Cosmus Bornemann (flertydig)

Cosmus Bornemann er navnet på flere personer:

 Cosmus Bornemann (1567-1612) – livlæge ved det pommerske hof
 Cosmus Bornemann (1637-1692) – dansk retslærd, professor, højesteretsdommer og borgmester i København
 Cosmus Bornemann (1768-1819) – dansk officer og godsejer
 Cosmus Bornemann (højesteretsdommer) (1806-1877) – dansk højesteretsdommer og kammerherre
 Cosmus Bornemann (godsejer) (1857-1911) – dansk jurist, godsejer og kammerherre
Restrepo

Restrepo er en amerikansk dokumentarfilm fra 2010, instrueret af Tim Hetherington og Sebastian Junger. 

Filmen tager forgår et år Hetherigton og Junger tilbragte i Afghanistan på en opgave fra Vanity Fair. En del af filmen følger en regimenttrop som forsvarer en udpost døbt OP Restrepo, navngivet efter Juan S. Restrepo, en menig som blev dræbt tidligere i deres opgave.

Filmen har modtaget flere priser, og er blevet nomineret til en Oscar for bedste dokumentar.

Eksterne henvisninger

Se også 
 Armadillo

Dokumentarfilm fra USA
Amerikanske film fra 2010
J.P. Jacobsen (historiker)

Jacob Peter Jacobsen (født 13. december 1869 på Salemgård ved Vejle, død 10. september 1918 sammesteds) var en dansk historiker, gift med Lis Jacobsen.

Jacobsen blev student 1889, cand. mag. 1896; det følgende år opnåede han universitetets guldmedalje, og på grundlag af sin betydelige indsigt i fransk sprog og kultur forsvarede han 1903 som doktordisputats Det komiske Dramas Oprindelse og Udvikling i Frankrig før Renaissancen.

Jacobsen, der var en skattet og flittig medarbejder ved værker som Folkenes Historie og Verdenskulturen, samlede sig mere og mere om sin videnskabelige kongstanke, at påvise den hedenske ritus fortsættelse i den kristelige.

Efter en forstudie Heros og Helgen (1913) udkom hans hovedværk Manes. Døden og Menneskelivet i 3 bind (1914—20). Selv opnåede han dog ikke at se dette værk færdigt, der i lige grad udmærker sig ved sin videnskabelige stringens, sit originale syn og sin livlige fremstilling.

Kilder

Eksterne henvisninger 
 

Historikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Vejle
Personer i Kraks Blå Bog (afdøde)
Modtagere af Københavns Universitets guldmedalje
Lang tillægsform

Lang tillægsform, også kaldet præsens participium
(med forkortelsen præs. ptc.), nutids tillægsform, samtids participium,
eller samtids infinit.
er en bøjningsform af verber.
På dansk skabes formen ved at tilføje "-ende" på ordstammen, mens på engelsk benyttes endelsen "-ing".
Lang tillægsform er en form for tillægsform (participium). 
Der findes også kort tillægsform.

Dansk  
På dansk dannes lang tillægsform af ordets stamme med tilføjelsen "-ende", for eksempel gående, løbende og forstående).
Hvis ordstammen ender på "e" kan lang tillægsform indeholde en dobbeltvokal, for eksempel seende og leende. 

Lang tillægsform kan anvendes i følgende tilfælde:
som tillægsled (adjektivistisk funktion, fx som tillægsled: "en gående mand"; som omsagnsled til grundled: "pigen løb grædende hjem"),
som navneled (nominal funktion, fx som grundled: "cyklende skal bruge cykelstien"; som genstandsled: "politiet indhentede de flygtende")
som biled (adverbiel funktion, fx "han spiller hamrende falsk")
som del af sammensat udsagnsled (verbal funktion, fx "han kom løbende").

Når den lange tillægsform benyttes i navneled kan den få en yderligere bøjning til ejefald, med et eksempel fra Elementær Dansk Grammatik: "de troendes Behersker".
Elementær Dansk Grammatik nævner også at ældre rigsdansk og dansk dialekt har en passiv form, for eksempel "komme kørendes".

Andre sprog 
På andre sprog finder man tilsvarende konstruktion. Engelske eksempler:
 I am running (progressive tense)
 It is the singing woman (det er den syngende kvinde)
På tysk, for eksempel
 Der bellende Hund (den gøende hund)

Litteratur 
Gjellerups Sproglære 3; København 1965; s. 51

Henvisninger 

Grammatik
Boeing F/A-18E/F Super Hornet

Boeing F/A-18E/F Super Hornet (: overhveps) er et amerikansk 4,5. generations jetkampfly, der findes i to versioner: F/A-18E med et enkelt sæde og F/A-18F med to sæder.

Super Hornet fløj første gang i 1995 og blev sat i produktion i 1997 efter at Boeing overtog McDonnell Douglas i juli samme år. Flyet har afløst Grumman F-14 Tomcat som den amerikanske flådes luftoverlegenhedsjager. Det kan benyttes fra land såvel som fra hangarskibe og på dets første togt i 2002 blev det for første gang anvendt i kamp.

Super Hornet anvendes også af det australske luftvåben (RAAF), der har bestilt 24 tosædede fly til at erstatte F-111. Boeing deltog med Super Hornet i konkurrencen om at levere nye kampfly til Flyvevåbnet, som startede i 2008  Super Hornet blev ikke valgt.

Tekniske specifikationer 
Super Hornet er en moderne, teknisk mere avanceret videreudvikling af tidligere Hornet-versioner. Flyet har blandt andet længere vinger og et 86 cm længere flyskrog samt 33 % kraftigere motorer og 33 % større brændstoftanke. Det gør flyet i stand til at flyve hurtigere og længere samt bære mere udstyr end de forrige versioner. De synlige forandringer er at luftindtagene er firkantede, modsat Hornets runde, og de forstørrede LEX'er (Leading Edge eXtension) foran vingeroden.

Super Hornet er udstyret med 11 våbenstationer. Det har en indbygget 20 mm gatlingkanon og kan bære luft til luft-missiler samt våben mod jordmål. Flyet kan bære ekstra brændstof i op til fem eksterne droptanke og kan fungere som tankfly. Super Hornet produceres nu i den videreudviklede Block Two konfiguration med opgraderede radar og sensorfunktioner blandt andet den avancerede AESA-radar.

Anvendelsesmuligheder 

 Daglige/natlige angreb med præcisionsvåben 
 Luftduel
 Eskortejager
 Close air support (CAS)
 Undertrykkelse af fjendtligt luftforsvar (SEAD) (primært EA-18G Growler)
 Angreb mod sømål
 Rekognoscering
 Forward air control (FAC)
 Lufttankning

Se også 
F/A-18 Hornet
 EA-18G Growler

Referencer 

Kampfly
F/A-18E/F Super Hornet
Hangarskibsfly
F-018E
2-motors jetfly
Mandy Moore

Amanda Leigh Moore (født 10. april 1984 i Nashua i New Hampshire) er en amerikansk popkunstner og skuespillerinde. Moore har tidligere været sammen medskuespiller/sanger Shane West. De mødtes under optagelserne på A Walk to Remember. Moore blev gift i 2009 med Ryan Adams. I 2015 søgte hun om skilsmisse og blev skilt i 2016. Hun er nu forlovet med Taylor Goldsmith.

Diskografi

Album 

 So Real (1999)		
 I Wanna Be With You (2000)	
 Mandy Moore (2001)		
 Coverage (2003)	
 The Best of Mandy Moore (2004)
 Candy (2005)	
 Slummin' in Paradise (2006)
 Wild hope (2007)

Singler 
 Fra So Real: 
 Candy (1999)
 So Real (2000)
 Walk Me Home (2000)
 Fra I Wanna Be With You 
 I Wanna Be With You (2000)
 Fra Mandy Moore 
 In My Pocket (2001)
 Crush (2001)
 Cry (2002)
 Fra Coverage 
 Have A Little Faith In Me (2003)
 Drop The Pilot (2003)
 Fra A Walk to Remember 
 Only Hope
 Someday We'll Know
 Cry
 It's Gonna be Love
 Fra Wild Hope
 Extraodinary

Filmografi

Eksterne henvisninger 
 

Sangere fra USA
Skuespillere fra New Hampshire
The Promotion

The Promotion er en amerikansk komediefilm fra 2008, skrevet og instrueret af Steven Conrad.
Hovedrollerne spilles af Seann William Scott og John C. Reilly. Filmen indeholder et kig på jagten på den amerikanske drøm, den fokuserer på to butikschefer, der der kappes om en forfremmelse.

Filmen havde premiere på South by Southwest i marts 2008. Den blev udgivet af Dimension Films den 6. juni 2008. Filmen blev optaget on location i Chicago, Illinois i løbet af sommeren 2006.
Filmens tidligere titel var Quebec.

Medvirkende
Seann William Scott som Doug Stauber, en 33-årig assistentleder af en Donaldsons supermarked, der kæmper for at opnå en ledende stilling på en kommende filial.
John C. Reilly som Richard Wehlner, en canadisk mand, der flytter til Chicago med sin familie for at arbejde sammen Doug.
Gil Bellows som Mitch, leder af Donaldson's bestyrelse.
Fred Armisen som Scott Fargus, leder af Donaldson's, hvor Doug og Richard arbejder.
Jenna Fischer som Jen Stauber, Dougs kone, der arbejder som sygeplejerske for hjælpe Dr. Timm.
Bobby Cannavale som Dr. Timm, en pædiatrisk kirurg og Jen's chef, der altid glemmer Dougs navn.
Lili Taylor som Laurie Wehlner, Richard's skotske hustru.
Rick Gonzalez som Ernesto, en af de spansktalende medarbejdere i supermarkedet.
Nathan Geist som Donnie Wahls, en kandidat til en ledende position

Eksterne henvisninger
Officielle hjemmeside 
 

Amerikanske film fra 2008
Komediefilm fra USA
Cosmus Bornemann (højesteretsdommer)

Cosmus Bornemann (født 25. januar 1806 i København, død 14. december 1877 sammesteds) var en dansk højesteretsassessor og politiker.

Han var søn af justitiarius Anker Vilhelm Frederik Bornemann, blev student fra Borgerdydskolen i København 1822 og 1826 cand. jur., 1827 assessor auscultans i Højesteret, 1828 kammerjunker, 1830 ekstraordinær, 1832 surnumerær, 1836 virkelig assessor i Landsover- samt Hof- og Stadsretten, 1856 kammerherre og fra 1859 assessor i Højesteret. Han blev 13. marts 1862 Ridder af Dannebrog og den 26. juni 1876 Dannebrogsmand. Fra 1850 til 1856 sad han i Københavns Borgerrepræsentation.

Han blev 1870 repræsentant i Det københavnske Brandassurancekompagni og var besidder af det 8. Bornemannske Fideikommis.

Han blev 1. gang gift 12. juni 1839 med Louise Nicoline Mathiesen (22. september 1814 – 13. april 1840 i København, datter af Haagen Mathiesen. 2. gang ægtede han 12. oktober 1853 i Garnisons Kirke Vilhelmine Constance von Walterstorff (14. juli 1831 i Nyborg – 18. Juni 1881 i København), datter af premierløjtnant i Søetaten, kammerjunker, senere kammerherre, karakt. kaptajn Ernst Christian von Walterstorff og Margrethe Sophie Melsted. Han var far til Cosmus Bornemann.

Et maleri af ham malet af August Schiøtt 1869 findes på Frederiksborgmuseet.

Kilder 
 Danske Jurister 1736-1936.

Cosmus 2
Højesteretsdommere fra Danmark
Medlemmer af Københavns Borgerrepræsentation i 1800-tallet
Riddere af Dannebrog
Personer fra København
Kammerherrer fra Danmark
Studenter fra Østre Borgerdyd Gymnasium
Christian H. Grosch

Christian Heinrich Grosch (21. januar 1801 i København –  4. maj 1865 i Christiania) var en norsk arkitekt. Han blev Norges førende og mest produktive arkitekt i første del af 1800-tallet og tegnede de fleste af de offentlige bygninger i den nye hovedstad Christiania (Oslo). Han var stadskonduktør i Christiania fra 1828.

Hans far var kobberstikker H.A. Grosch, lærer ved Den Kgl. Tegneskole i Christiania. Christian H. Grosch fik sin grundlæggende uddannelse ved Tegneskolen, hvor han også selv gav undervisning. Han studerede ved Kunstakademiet i København under C.F. Hansen og G.F. Hetsch og tog eksamen i 1824. Tilbage i Norge blev han assistent for arkitekt Linstow på hans projekt med Det Kongelige Slott. 

Blandt Groschs vigtigste arbejder som arkitekt er Børsen fra 1828, Norges Banks Christiania-afdeling 1830, Observatoriet 1834, Christiania Theater 1837, Universitetsbygningen 1838-1854, Basarene og Brandstationen ved Vor Frelsers Kirke 1840-1859, og Krohgstøtten Sygehus 1859. Ud over  disse og andre offentlige bygningsværker i hovedstaden tegnede han en lang række bygårde, landsteder og industribygninger. Udenfor Oslo tegnede han Latinskolen og Rådhuset i Halden og Toldboden i Stavanger. Som kirkearkitekt satte han spor efter sig over hele landet med omkring 80 kirker fra Halden til Kirkenes.

Groschs tidlige arbejder viser stærk indflydelse fra dansk klassicisme og læreren C.F. Hansen. Da han startede arbejdet med Universitetsbygningerne, blev han stærkt påvirket af den preussiske arkitekt Schinkel. Schinkel korrigerede facadetegningerne til dette hovedværk af Grosch. 

Efter 1840 begyndte Grosch at arbejde i nyromansk og nygotisk stil, med facader hovedsageligt i upudset tegl. Grosch tegnede også en række bolighuse og kirkebygninger i træ, i schweizerstil med indslag af nygotik og elementer fra norske stavkirker.

Værkliste (udvalg) 
 1828 Børsen
 1830 Norges Banks Christiania-afdeling
 1833 Immanuels Kirke i Halden
 1834 Observatoriet i Oslo
 1836 Trefoldighedskirken i Arendal
 1837 Christiania Theater
 1838-1854 Universitetsbygningen
 1840 Gamle Toldbod i Stavanger
 1840-1859 Basarhallerne og Brandstationen ved Oslo Domkirke
 1848 Gjerstad Kirke i Aust-Agder 
 1858 Skåre Kirke i Haugesund
 1851 Tjøtta Kirke
 1855 Horten Kirke
 1857 Børsa Kirke
 1859 Krohgstøtten Sygehus
 1859 Geitastrand Kirke
 1860 Nes Kirke på Ringerike
 1861 Tangen Kirke i Stange
 1861 Tromsø Domkirke
 1862 Hval Kirke

Eksterne henvisninger 
 
 Grosch hos Arc! af Geir Tandberg Steigan

Personer fra København
Arkitekter fra Norge
Donald 1. af Skotland

Donald I (Donald mac Alpin, død 863) var konge af Skotland fra 858 til sin død. Han var søn af Alpin 2. af Dalriada, og efterfulgte sin ældre bror Kenneth, som var den første konge af et samlet Skotland. 

Han blev af samtiden beskrevet som en "vellystig søn af en udenlandsk kvinde". Eftersom Kenneth Is mor skal have været en skotsk prinsesse, må de have været halvbrødre. En teori, som har været fremmet, er, at moren var af norrøn oprindelse. Han skal have oprettet en lovsamling, kendt som Aedhs love, som blandt andet omfattede tanisteri, en ordning for tronfølge hvor kongen selv valgte sin efterfølger, normalt blandt sin familie. Han valgte selv sin nevø Konstantin som efterfølger. Denne ordning var i brug indtil Malcolm IIs tid.

Der er uklarhed omkring omstændighederne for hans død. Han døde enten i et slag ved Scone eller i Perthshire, eller fredeligt i sit slot ved Kinn Belachoir. Han var ikke gift, og havde ikke børn. Det er ikke kendt, hvor han blev gravlagt. 

Huset Alpin
Konger af Skotland
Piktere
Suzukimetoden

Suzukimetoden (japansk: スズキ・メソード Suzuki mesōdo) er en musikpædagogisk metode, der anvendes i instrumentundervisning, hovedsageligt strygeinstrumenter.

Metoden blev udviklet af den japanske violinist Shinichi Suzuki. Hans filosofi er at eleven i sit eget tempo skal lære små færdigheder, og til stadighed opmuntres, på samme måde som et lille barn lærer sig at tale. Suzukis udgangspunkt er at hvert barn fødes med mange forskellige anlæg til talent, men at barnet må have de rette stimulerende oplevelser for at disse anlæg bliver udviklet til egentligt talent. Det er derfor vigtigt, at barnet stimuleres meget tidligt gennem blandt andet at lytte til musik.

Suzuki drager paralleller til hvordan børn lærer sit modersmål. Uden teoretiske forklaringer og grammatiske regler lærer det lille barn sig at tale gennem at lytte og efterligne de voksnes sprog. Alle børn lærer sig sproget selv om det er meget kompliceret. Ord og fraser anvendes om og om igen og udvikles efterhånden.

Eleven har i begyndelsen kun den hørte musik som rettesnor. Man arbejder længe med samme melodi så eleven kan den udenad og med så høj musikalsk kvalitet man kan kræve i forhold til alder og andre forudsætninger. Man efterlader aldrig et stykke. Tidligere melodier spilles om og om igen alt efter som musikaliteten udvikles.

Se også 
Andre primære tilgange til musikundervisning inkluderer følgende:
 Kodálymetoden
 Orff-Schulwerk
 Dalcrozemetoden

Pædagogik
Musikuddannelse
Niels Willumsen

Niels Willumsen (født 31. december 1812, død 8. december 1870) var en dansk fotograf.

Willumsen hørte til første generation af danske fotografer. Han begyndte som daguerreotypist og skiftede senere til fotografiet. Hans ældste billeder er vitrotypier.

Han var aktiv i årene 1846-1869, først med atelier i Skindergade 7 og fra 1863 i Holmens Kanal 7 ved siden af Studenterforeningens bygning.

Han var gift med Caroline Wilhelmine, f. Tretau (1818-1902).

Kilder 
 Ole Hesagers database

Fotografer fra Danmark
Danskere i 1800-tallet
Kenneth 1. af Skotland

Kenneth I mac Alpin (født ca. 810, død 858) var konge af Dalriada fra 834 og konge over hele Skotland fra 846. Han regnes som den første konge af et samlet Skotland, efter at han underlagde sig pikterne. Han var første konge fra Huset Alpin. 

Den piktiske trone havde en særegen arvefølge, der gik i kvindelige led. Kenneth havde gennem sin mor mulighed for at kræve tronen, og da pikterne led et voldsomt nederlag til vikingerne i 839, blev de meget svækkede. Nordmænd tog kontrol over Shetland, de Ydre Hebrider og fastlandet ned til Firth of Clyde. 

Caithness, Sutherland og Dalriada blev angrebet af vikinger, og for Kenneth var det ikke bare ønskeligt at tage kontrol over pikternes område, men også nødvendigt for at styrke modstanden mod nordmændene. Størstedelen af den piktiske adel var faldet i 839 med kong Uven Mac Angus II og hans bror Bran. 

Kenneths krav på tronen i Dalriada kom gennem hans far, Alpin 2. af Dalriada. Han var blandt dem, som havde retmæssigt krav på tronen. 

Skildringerne om, hvordan han samlede Skotland, er mangelfulde og usikre. I 841 skal han have angrebet resterne af den piktiske hær og slået den, noget som gav ham tilnavnet "Ravnefodreren". Han skal så have inviteret den nye piktiske konge, Drust, til Scone, antagelig under påskud af at ville diskutere sit krav på tronen. Alle de piktiske tronkrævere kom til mødet, hvor skotterne skal have mødt med skjulte våben og dræbt alle. Hændelsen er gået ind i legenden som "MacAlpins forræderi". 

Selv om hele den piktiske adel nu var udslettet af vikinger og skotter, nægtede pikterne at underkaste sig, og de kæmpede videre. Først i 846 stod de sidste slag. Ifølge Henry af Huntingdon syv slag på samme dag. 

Kenneth flyttede sin hovedstad til Scone, som dengang også kaldtes Forteviot. Han flyttede også nationens religiøse centrum til Dunkeld i Perthshire og fik blandt andet overført relikvierne til St. Columba fra Iona.

Han døde efter sigende i Forteviot i 858 og blev gravlagt på Iona. Han blev fulgt af sin bror Donald I. 

Hans datter Maolmuire skal have været gift med den irske overkonge Áed Finliath. En af hans døtre var gift med kong Olav Kvite i Dublin.

Huset Alpin
Konger af Skotland
Piktere
Thanet Vindmøllepark

Thanet Vindmøllepark (Thanet Wind Farm eller Thanet Offshore Wind Farm) er en havvindmøllepark beliggende 11 kilometer fra kysten til Thanet-distriktet i Kent i England.  Den har en nominal effekt på 300 MW og har kostet £780-900 millioner (godt 7 mia. DKK). Thanet er et blandt 15 vindprojekter, der blev offentliggjort af Crown Estate i januar 2004.  Vindmølleparken blev officielt indviet 23. september 2010, hvor den overtog pladsen som verdens største havvindmøllepark fra Horns Rev 2 (209 MW). Der er siden bygget andre større havvindmølleparker, og Thanet vindmøllepark var allere i 2017 den 14. største af disse.

Beskrivelse af vindmølleparken 
Vindmølleparken dækker et areal på 21,6 kvadratkilometer med 500 meter mellem møllerne og 800 meter mellem rækkerne. Den gennemsnitlige vanddybde er 20-25 meter.
Plantilladelse blev givet 18. december 2006.  Thanet Vindmøllepark har en total kapacitet på 300 MW, hvilket på et års gennemsnit er tilstrækkeligt til at forsyne 240.000 husstande. 

Vindmøllerne er installeret af den Danske havvindmølle-serviceudbyder A2SEA.  Vindmøllerne er leveret af Vestas og består af i alt 100 x V90-3MW vindmøller. Vindmølleparken ejes af Vattenfall.

Projektet har været kritiseret for ikke at skabe tilstrækkeligt med britiske arbejdspladser. 20% af investeringssummen tilfaldt britiske virksomheder.

Efterfølgere 
Thanet Vindmøllepark var verdens største havvindmøllepark indtil den tyske Bard 1 havvindmøllepark på 400 MW blev idriftsattes i 2011. Senere bliver den så overgået af mange andre havvindmølleparker. 

Danmarks største havvindmøllepark er efter åbningen af Horns Rev 3 Horns Rev Havmøllepark.

Referencer 

Havvindmølleparker
Bygninger, konstruktioner og anlæg i England
Vattenfall
Vestas Wind Systems
Tharald Blanc

Tharald Blanc (6. december 1838 i Bergen — 1921) var en norsk teaterhistoriker.

Blanc, der siden 1889 var protokolsekretær i Højesteret, var i 21 år (indtil 1890) teateranmelder i Norske Intelligenssedler og Aftenposten. Blancs store kærlighed til scenisk kunst har gjort ham til en fremragende samler af stof til norsk teaterhistorie.

Hans større arbejder Norges første nationale scene (1884), Kristiania teaters historie 1827-77 (1399) og Henrik Ibsen og Kristiania teater (1906) har betydning som de så godt som eneste kildeskrifter, Norges yderst fattige teaterhistorie ejer.

Kilder 

 

Historikere fra Norge
Teaterhistorikere
Teaterkritikere
Faglitterære forfattere fra Norge
Norsksprogede forfattere fra Norge
Personer fra Bergen
Salmonsens
Roscoe Vindmøllepark

Roscoe Vindmøllepark i Roscoe, Texas er verdens største vindmøllepark. Vindmølleparken er ejet og drevet af E.ON Climate & Renewables, pr. oktober 2009 havde vindmølleparken 627 vindmøller og en total kapacitet på 781,5 MW og overgik dermed det nærtliggende Horse Hollow Vindenergicenter som med 735.5 MW havde været verdens største indtil da. Projektet har kostet mere end 1 mia. $ og leverer tilstrækkeligt energi til at forsyne mere end 250.000 texanske gennemsnitshustande. Vindmølleparken er lokaliseret omkring 320 kilometer vest for Fort Worth, spænder over fire texas-amter og dækker tæt på 400 kvadratkilometer.

Vindmøllerne er leveret af henholdvis Mitsubishi, General Electric og Siemens Wind Power.

Referencer 

Texas
Vindmølleparker
E.ON
Solarpark Finsterwalde

Solarpark Finsterwalde er et solkraftværk baseret på solcelleteknologi ved Finsterwalde, Landkreis Elbe-Elster i Brandenburg. Projektet er realiseret af den kinesiske fotovoltaik-producent LDK Solar og tyske Q-Cells. Solcelleanlæget er i første omgang opført med 41 MW i 2009. Siden hen er anlægget udvidet to gange i løbet af 2010, således at kapaciteten i dag er på 80,7 MW. Anlægget er i dag (2011) Tysklands største, men tidligere har anlægget været verdens største.

Referencer 

Solarpark Finsterwalde – Luftbild – Luftaufnahme – Luftbilder – Luftaufnahmen  Solarpark Finsterwalde – Luftbild – Luftaufnahme – Luftbilder – Luftaufnahmen  Zwei Luftaufnahmen des Solarparks

Solkraftværker
Kraftværker i Tyskland
Brandenburg